Решение на Съда (седми състав) от 26 януари 2012 г. — Комисия/Полша
(Дело C‑192/11)
„Неизпълнение на задължения от държава членка — Директива 2009/147/ЕО — Опазване на дивите птици — Обхват на системата за защита — Дерогиране на предвидените в директивата забрани“
1.                     Околна среда — Опазване на дивите птици — Директива 2009/147 — Приложно поле — Видове, естествено живеещи в диво състояние на европейската територия на Съюза — Необходимост от пълна и ефикасна защита (член 1 от Директива 2009/147 на Европейския парламент и на Съвета) (вж. точки 23—25)
2.                     Иск за установяване на неизпълнение на задължения — Преценка на основателността от Съда — Положение, което следва да бъде взето предвид — Положение към момента на изтичане на срока, определен в мотивираното становище (член 258 ДФЕС) (вж. точки 27 и 42)
3.                     Актове на институциите — Директиви — Изпълнение от държавите членки — Изпълнение посредством административни практики — Недостатъчност (член 288, трета алинея ДФЕС; Директива 2009/147 на Европейския парламент и на Съвета) (вж. точка 48)
4.                     Околна среда — Опазване на дивите птици — Директива 2009/147 — Транспониране без законодателни действия — Граници — Управление на общо наследство — Необходимост от точно транспониране от страна на държавите членки (Директива 2009/147 на Европейския парламент и на Съвета) (вж. точки 56—58)
5.                     Околна среда — Опазване на дивите птици — Директива 2009/147 — Изпълнение от държавите членки — Условия за разрешаване на дерогации на установените с директивата забрани (член 9 от Директива 2009/147 на Европейския парламент и на Съвета) (вж. точки 72, 73, 75 и 78)
Предмет
Неизпълнение на задължения от държава членка — Нарушение на членове 1 и 5 и член 9, параграфи 1 и 2 от Директива 2009/147/ЕО на Европейския парламент и на Съвета от 30 ноември 2009 година относно опазването на дивите птици (ОВ L 20, стр. 7) — Приложно поле — Ограничаване на защитата само до видовете птици, които живеят на територията на страната — Неправилно определяне на условията за дерогиране на предвидените в директивата забрани
Диспозитив
1)
Като не е предвидила приложимост на националните мерки за опазване спрямо всички видове птици, естествено живеещи в диво състояние на европейската територия на държавите членки и поставени под защита съгласно Директива 2009/147/ЕО на Европейския парламент и на Съвета от 30 ноември 2009 година относно опазването на дивите птици, и като не е определила правилно условията, които трябва да са спазени, за да се допуска дерогиране на предвидените в тази директива забрани, Република Полша не е изпълнила задълженията си по членове 1 и 5 и член 9, параграфи 1 и 2 от посочената директива.
2)
Осъжда Република Полша да заплати съдебните разноски.